als_Latn dik_Latn tur_Latn
Temat Kryesore
- Nga qershori 2011 deri më sot, 60 premtime të Lulzim Bashës kanë mbetur në letër
- Bozdo: Rama bllokoi 39 projekte
Krijimi i 30 mijë vendeve të punës në dy vjet, shfuqizimi i taksave bashkiake, Karta Studentore, ndërtimi i Unazës së Madhe dhe Bulevardit të Ri, transporti publik falas për njerëzit në nevojë, dyfishimi i hapësirave të gjelbra, zgjidhja e kaosit të trafikut janë vetëm disa nga premtimet e pambajtura elektorale të Lulzim Bashës.
Ky është bilanci i “Vërtetëmatësit” që lëvizja “Mjaft” ka përdorur për mandatin qeverisës 4-vjeçar të Bashës në krye të Bashkisë së Tiranës. “Mjaft” ka evidentuar 85 premtime në fushat e mjedisit, zhvillimit ekonomik lokal, turizmit, kulturës dhe sportit, kujdesit social, arsimit dhe infrastrukturës, prej të cilave janë realizuar vetëm 15 syresh. E ndërsa 60 prej tyre kanë mbetur në letër, 6 janë realizuar pjesërisht, ndërsa 4 nuk mund të maten.
Pavarësisht miratimit të ligjit “Për menaxhimin e integruar të mbetjeve”, i cili nuk është zbatuar asnjëherë, kryeqyteti vazhdon të jetë një nga qytetet më të ndotura. Premtimet më të mëdha të parealizuara lidhen me zhvillimin ekonomik lokal dhe infrastrukturën. Bulevardi i Ri, Stacioni Multimodal, Sistemi i Tramvajit, Parku i Dajtit dhe Parku i Madh i Tiranës janë disa nga premtimet e pambajtura infrastrukturore.
Mirëpo, kryebashkiaku ka akuzuar në mënyrë të vazhdueshme qeverinë për bllokimin e projekteve të premtuara. “Mjaft” vlerëson se ato që do të premtojë Basha brenda këtyre dy muajve do të jenë në interes të fushatës së 21 qershorit dhe jo në interes të qytetarëve të Tiranës.
Raporti Vertetematesi Per Bashkine e Tiranes-full Report
Bozdo: Rama bllokoi 39 projekte
Pas publikimit të raportit të "Mjaft" , reagoi me anë të një deklarate nënkryetari i Bashkisë së Tiranës, Enno Bozdo, i cili u shpreh se 39 projekte u bllokuan nga qeveria Rama. Sipas tij, nëse këto projekte do të ishin realizuar, do të kishin sjellë përmirësim të situatës dhe të shërbimit që ofron bashkia për qytetarët e saj.
"Kryeministri Edi Rama vazhdon politikën e bllokimit të investimeve ndaj qytetarëve të Tiranës.Përveç projekteve strategjike, Edi Rama ka urdhëruar edhe bllokimin e investimeve në rrugë, blloqe banimi, shkolla, kopshte dhe çerdhe. Pasi bllokoi çdo investim në vitin 2014 përmes bllokimit të buxhetit i cili u zhbllokua me vendim gjykate, këtë vit Edi Rama ka urdhëruar Thesarin të kthejë pas 39 projekte që lidhen me rikualifikim urban, rindërtim rrugësh, rikonstruksion dhe rindërtim shkollash, kopshtesh dhe çerdhesh. Këto investime do të përmirësonin rrënjësisht cilësinë e jetës së mijëra banorëve të kryeqytetit, njëpjesë e të cilëve prej 20 vitesh nuk kanëparë investime në zonat e tyre si dhe do të mundësohej hapja e 2297 vendeve të reja pune", u shpreh Bozdo.
Lidhur me raportin e publikuar nga “Mjaft”, Bozdo u shpreh se: “Mjaft” i Veliajt është po aq i besueshëm sa ministri Veliaj”.
/Shekulli Online/
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn